બજારના જાણકારોના જણાવ્યા પ્રમાણે ગ્રે બજારમાં બોલાતાં પ્રીમિયમના કારણે નાના રોકાણકારોમાં પણ આકર્ષણ રહેતું હતું અને લોકો મોટા પાયે ભરણાં ભરતાં હતાં, પરંતુ શેરબજારમાં ઘટાડાની પાછળ પ્રાઇમરી બજારમાં તેની અસર નોંધાઇ છે. શેલ્બી હોસ્પિટલેનો રૂ. ૨૪૫થી ૨૪૮ના પ્રાઇસ બેન્ડે રૂ. ૪૮૦ કરોડનો આઇપીઓ આજે બંધ થઇ રહ્યો છે, જ્યારે ફ્યુચર સપ્લાય ચેઇનનો આઇપીઓ આવતી કાલે બંધ થશે. કંપનીએ ૬૬૦થી ૬૬૪ પ્રાઇસ બેન્ડ રાખી છે. કંપની રૂ. ૬૪૯.૭૦ કરોડનો આઇપીઓ લાવી છે, પરંતુ આઇપીઓમાં ગ્રે બજારમાં નિરાશાજનક પ્રીમિયમ બોલાઇ રહ્યું છે.